Die bestuur van SJB wil graag van die geleentheid gebruik maak om Klein Karoo Agri te bedank vir hulle bereidwilligheid om so ‘n kompetisie te borg, sonder borge kan daar nie sulke kompetisies aangebied word nie. Ook 'n spesiale dank aan die ATKV wat ‘n naweek se verblyf vir vier lede van ‘n span geborg het. Vir Henry en Martie v/d Westhuizen wat uit hulle pad gegaan het om al die reëlings vlot te laat verloop , daar gaan baie tyd en arbeid in om so ‘n dag suksesvol te maak, bestuur waardeer dit regtig. Dankie aan al die deelnemers wat ingeskryf het, dit is altyd lekker as die opkoms goed is dan kry die organiseerders die gevoel dat hulle moeite nie tervergeefs was nie. Die laaste maar nie die minste, die baanoffisiere wat moet sorg dat alles op die verskillende bane glad en veilig verloop, dankie vir julle bereidwilligheid om die son en besware van die skuts te trotseer.